``தமிழக அரசு, நீட் தேர்வுக்கு விண்ணப்பிக்கலாம் என்று அறிவித்த பிறகே பயிற்சி மையத்தைத் தொடங்கியது. மேலும் ஒவ்வொரு வட்டார அளவிலும் ஒரு பயிற்சி மையம் என்று ஆரம்பிக்கப்பட்டதில், பல பயிற்சி மையங்களில் முறையான வசதிகள்கூட இல்லாமல் சரியாகச் செயல்படவில்லை. தமிழக அரசு, தேர்வுக்கு 30 நாளுக்கு முன்பாக 3,000 மாணவர்களைத் தேர்ந்தெடுத்துப் பயிற்சி வழங்கியதிலும் போதுமான வசதிகள் இல்லை. இவை எல்லாமே தமிழக மாணவர்கள் தடுமாற்றமடையவைத்தன. ஆனாலும், இந்த ஆண்டு 1,337 பேர் தேர்ச்சிபெற்றுள்ளனர் என்பதே சற்று ஆறுதல். கடந்த ஆண்டில் அரசுப் பள்ளி மாணவர்கள் ஐந்து பேருக்கு மட்டும் மருத்துவம் படிக்க வாய்ப்பு கிடைத்திருக்கும் வேளையில், இந்த ஆண்டு பல மாணவர்களுக்கும் இடம் கிடைக்க இந்த எண்ணிக்கை நிச்சயம் வழிவகுக்கும். இனி வரும் ஆண்டுகளில் பெரிய அளவில் அரசு மாணவர்கள் தேர்ச்சிபெறுவார்கள்" என்றனர்.